Dublinit iseloomustab põhja–lõunasuunaline jagunemine, jagunemine toimub mööda Liffey jõge. Põhja peetakse pigem töölisklassi ja Lõunat kesk- ja kõrgema keskklassi koduks. Tegelikkuses sellist selget jagunemist pole. Vastavalt jõekaldale on jagatud ka postiteenuse piirkonnad: kõik põhjapoolsed on nummerdatud paaritute, lõunapoolsed paarisarvudega. Jaotumine Põhja ja Lõuna vahel sai alguse mõni sajand tagasi, kui Kildare krahv ehitas oma residentsi tollal jõe vähemaustatud lõunakaldale. Kui talt küsiti, miks ta oma kodu sinna rajas, vastas ta vaid: “Kuhu lähen mina, sinna tuleb ka mood”, mispeale järgnesid talle mitmed Iiri kõrgklassi kuuluvad perekonnad. Lihtsustatud sotsiaal-majanduslik Põhi-Lõuna jaotus – rikas, liberaalne ja ennasttäis Lõuna ning vaene, tööstuslik ja lihtkodanlik Põhi – ei tule tänapäeva tegelikkuses kuigi selgelt esile.

Aastatel 1993–1996 oli ta Püha Johannes Jumalasõnaõpetaja Venemaa Õigeusu Ülikooli filosoofia-teoloogiateaduskonna dekaan. Alates 1997. aastast on ta Püha Tihhoni Õigeusu Teoloogiainstituudi professor (professori kutse andis talle 1996 instituudi õpetatud nõukogu esildisel patriarh Aleksius II). Alates 2004. aasta sügissemestrist on tema põhitöökoht Moskva Vaimulik Akadeemia ja Seminar, kuid ta jätkab loengute pidamist ka praeguses Püha Tihhoni Humanitaarülikoolis, kus ta juhatab põhiteoloogia ja apologeetika kateedrit. Samuti on ta Moskva Riikliku Ülikooli religioonifilosoofia ja religiooniteaduse kateedri vanemteadur.

Monsanto toodab ka levodopat. 2001 . aastal sai Monsantos töötav William Standish Knowles Nobeli keemiaauhinna L-DOPA tööndusliku sünteesimise eest.

Aurulaev ehitati 1910 Trondheimis ja selle algne nimi oli Kong Gudrød. See oli üks viimaseid ajastu-traditsioonilisi reisi-kaubala segalaevu, mis Norras veel ehitati. Laev teostas algul reisi- ja kaubavedusid Saksamaa ja Soome vahel, alates 1920. aastast sõitis Norra rannikul Oslo ja Põhja-Norra sadamate vahel ning aastast 1929 oli vana aurulaeva Haakon Adalstein asenduslaev.

Fotograafiaga puutus kokku juba lapsepõlves, kui oli n-ö klassi fotograaf. Aktiivsemalt alustas uuesti digikaamerate tulles 2005. aastal, peamiselt loodusfotoga. Lemmikteemadeks maastikud, eriti meremaastikud ning ka makrofoto. 2010–2013 oli vaiksem aeg. 2014 alates hakkas pildistama aga drooniga, alguses hobina, aasta hiljem juba professionaalina, pakkudes aerofotode teenust. Pildistab hobikorras maastikke, tööna peamiselt kinnisvara. Tema pildistatud on paljude tuntud ettevõtete arendusobjektid, hallatav ärikinnisvara, aga on kutsutud pildistama ka näiteks Riigikogu hoonet, Stenbocki maja, Rahvusraamatukogu, Välisministeeriumi, Rahvusooper Estoniat, Kultuurikatelt ja teisi olulisi objekte.

Ööl vastu 22. juunit 1941 oli Estonia teel Riiast Tallinna. Kapteniks oli A. I. Adamson. Irbe väinas sattus laev seoses Nõukogude Liidu ja Saksamaa vahelise sõja algusega kokku Saksa mereväe 5. kiirpaadi- (torpeedokaatrite) flotilli kuuluvate S 27 ja S 28 -ga, mis paigaldasid sinna parasjagu meremiinitõket. Estonia kaaperdati teist korda ja saadeti Turusse, kus pardal olijad vangistati.